Document ID: /roh_data/filtered/fineweb-2-filterrobots_roh.jsonl.gz/13724

Victoria suverana per Hamilton
- Dumengia, 6.9.2015, 15:46, actualisà a las 18:12
Il pilot da Mercedes, Lewis Hamilton ha gudagnà suveran il Grond Premi da l'Italia a Monza e po uschia festivar la 7avla victoria en questa stagiun.
Sin il podest èn era vegnids Sebastian Vettel sin Ferrari sco segund e Felipe Massa sin Williams-Mercedes sco terz.
A Monza ha era l'equipa da Sauber recaltgà puncts. Il Svedais Marcus Ericson è vegni 9avel, entant ch'il Brasilian Felipe Nasr ha cuntanschì mo la plazza 13.
Ils cumissaris da la FIA han confermà la victoria da Hamilton e betg chastià el pervi da memia pauca pressiun d'aria en ils pneus. Per il campiun mundial è quai la 40avla victoria d'in Grond Premi.
RR novitads 16:00